stanford-oval/wikipedia huggingface dataset:
Itä-Timorin talous
Toimialat > Maatalous

Maatalousala työllistää 80 % maan väestöstä. Noin 67 000 itätimorilaista kotitaloutta kasvattaa kahvia. Suuri osa heistä on köyhiä. He saavat tuottoa työstään noin 3,7 USD päivässä. 11 000 kotitaloutta kasvattaa mungpapuja, useimmat heistä toimivat omavaraisviljelijöinä. Kahvi on öljyn jälkeen maan toiseksi merkittävin vientituote. Kahvi tuottaa Itä-Timorille 10 miljoonaa Yhdysvaltain dollaria vuodessa. Merkittävin itätimorilaisen kahvin ostaja on yhdysvaltalainen kahvilaketju Starbucks.
Toimialat > Teollisuus

Maan taloutta ovat huomattavasti vahvistaneet öljyn- ja kaasun tuotannosta saadut tulot, mutta maassa ei ole tuotantolaitoksia joten ala työllistää vain vähän itätimorilaisia. Kaasu johdetaan jalostettavaksi Australiaan, mutta Itä-Timor on kiinnostunut kehittämään oman maansa jalostuskapasiteettia. Öljytulojen osuus on 90 % valtion budjetista ja siitä saatavia varoja rahastoidaan tulevaisuuden varalle. Yksityissektorin kehitys on heikkoa pääoman puutteen, heikon infrastruktuurin, epätäydellisen oikeusjärjestelmän ja tehottoman ympäristön sääntelyn vuoksi.
Infrastruktuuri > Energia

Itä-Timor on energiantuotannon suhteen omavarainen. Maan väestöstä vain 42 % elää sähköistetyissä kotitalouksissa. Maaseudulla 27 % kodeista on sähköistetty. Vielä vuonna 1985 sähköistettynä oli vain neljä prosenttia maasta. Maan sähköverkon kehitys oli suhteellisen nopeaa Indonesian hallitessa Itä-Timoria, mutta silloinkin Itä-Timor oli Indonesian toiseksi vähiten sähköistetty provinssi. Maan sähköverkko tuhoutui laajalti vuoden 1999 väkivaltaisuuksissa. Maan sähköntuotanto toteutuu lähes yksinomaan dieselmoottorein. Maassa on potentiaalia uusiutuvien energianlähteiden vesivoiman, tuulivoiman ja aurinkovoiman kehittämiselle mutta kehitys on vasta alussa.
Infrastruktuuri > Liikenne

Itä-Timorissa on kuusi lentokenttää, joista merkittävin on pääkaupunki Dilin lentoasema. Maassa on yksi kauppasatama, joka sijaitsee Dilissä. Rautateitä maassa ei ole. Tieverkostoa maassa on noin 6000 kilometriä, ja siitä on päällystetty noin 2600 km.
Infrastruktuuri > Tietoliikenne

Maan tietoliikenneverkko tuhoutui suurelta osin 1999 tapahtumien seurauksena. Maan tietoliikenne ulkomaille on hyvin rajoittunutta. Internetin käyttäjiä maassa on 165 000, runsaat 13 % maan väestöstä. Maassa on yksi julkinen TV-kanava, jonka lähetyskielet ovat tetum, indonesia ja portugali.
Aiheesta muualla

Kuvia tai muita tiedostoja aiheesta Itä-Timorin talous Wikimedia Commonsissa
Aasian valtioiden talous
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Afganistan |  Arabiemiraatit |  Armenia |  Azerbaidžan |  Bahrain |  Bangladesh |  Bhutan |  Brunei |
|  Etelä-Korea |  Filippiinit |  Georgia |  Indonesia |  Intia |  Irak |  Iran |  Israel |
|  Itä-Timor |  Japani |  Jemen |  Jordania |  Kambodža |  Kazakstan |  Kiina |  Kirgisia |
|  Kuwait |  Laos |  Libanon |  Malediivit |  Malesia |  Mongolia |  Myanmar |    Nepal |
|  Oman |  Pakistan |  Palestiina |  Pohjois-Korea |  Qatar |  Saudi-Arabia |  Singapore |  Sri Lanka |
|  Syyria |  Tadžikistan |  Taiwan |  Thaimaa |  Turkki |  Turkmenistan |  Uzbekistan |  Venäjä |
 Vietnam:
Zingo!

Zingo! on Thinkfunin vuonna 2002 julkaistu lautapeli, joka on suunnattu 3–6-vuotiaille. Pelin ideana on yhdistää oikea sana ja kuva toisiinsa.
Joe Ledley

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Joseph Christopher Ledley
Syntymäaika: 23. tammikuuta 1987 (ikä 37)
Syntymäpaikka: Cardiff, Wales
Pelipaikka: keskikenttä
Pituus: 183 senttimetriä
Junioriseurat
1996–2004:  Cardiff City
Seurat
| Vuodet | Seura | O | (M) |
| 2004–2010 |  Cardiff City | 226 | (26) |
| 2010–2014 |  Celtic | 106 | (20) |
| 2014–2017 |  Crystal Palace | 2 | (1) |
| 2017–2019 |  Derby County |  |  |
| 2019–2020 |  Charlton Athletic |  |  |
Maajoukkue
| 2003–2004 |  Wales U17 | 6 | (0) |
| 2004–2005 |  Wales U19 | 3 | (0) |
| 2005–2008 |  Wales U21 | 5 | (0) |
| 2005– |  Wales | 77 | (4) |
 Seurajoukkueuran tilastot kattavat vain kansalliset sarjat, päivitetty 24. helmikuuta 2014.  Maajoukkueuran tilastot päivitetty 8. marraskuuta 2018.
Joseph Christopher Ledley (s. 23. tammikuuta 1987 Cardiff, Wales) on walesiläinen jalkapalloilija, pelipaikaltaan keskikenttäpelaaja. Hän on edustanut liigatasolla Cardiff Cityä, Celticiä, Crystal Palacea, Derby Countya ja Charlton Athleticia.
Ledley kuuluu Walesin maajoukkueen vakiomiehistöön ja on pelannut urallaan 77 A-maaottelua sekä tehnyt niissä neljä maalia.
Ura

Yhdeksänvuotiaana kotikaupunkinsa suurseuran Cardiff Cityn riveihin liittynyt Ledley teki debyyttinsä seuran edustusjoukkueessa 17-vuotiaana, syksyllä 2004. Ledley onnistui pian vakinnuttamaan paikkansa avauksessa, ja vähitellen myös suuremmat seurat alkoivat kiinnostua hänen palveluksistaan. Elokuussa 2008 juuri Englannin Valioliigaan noussut Stoke City teki Cardiffille kuuden miljoonan punnan tarjouksen, jonka seura kuitenkin hylkäsi.
Ledleyn sopimus Cardiffin kanssa loppui kauden 2009–2010 jälkeen, jolloin hän aloitti sopimusneuvottelut vapaana pelaajana muun muassa Stoken, West Bromwich Albionin sekä AS Roman kanssa. Heinäkuussa 2010 Ledley allekirjoitti nelivuotisen sopimuksen Skotlannin suurseuran Celticin kanssa.
Tammikuun lopussa 2014, kolmen ja puolen Celticissä pelatun kauden jälkeen, Ledley siirtyi Englannin Valioliigan Crystal Palaceen, jonka kanssa allekirjoitti kolme ja puoli vuotta kestävän sopimuksen. Skotlannissa pelatessaan hän oli voittamassa muun muassa kahta liigamestaruutta.
Syksyllä 2017 Ledley siirtyi Derby Countyyn.
Walesin A-maajoukkueessa Ledley on pelannut vuodesta 2005 lähtien, Manchester Unitedin walesiläisen tähtipelaajan Ryan Giggsin lopetettua maajoukkueuransa.
Zinjibar

| Zinjibar زنجبار |
| --- | --- |
 Zinjibar
 Koordinaatit: 13°7′42″N, 45°22′49″E 
Valtio:  Jemen
Maakunta:  Abyan
Piirikunta:  Zinjibar
Väkiluku (2004):  20 071 
Infobox OKVirheellinen NIMI-arvo: 
Zinjibar (arab. زنجبار‎, Zinjibār) on kaupunki Etelä-Jemenissä Adeninlahden rannalla. Sen asukasluku on 20 071 (2004), toisten lähteiden mukaan asukkaita olisi yli 50 000.
Zinjibar tunnettiin kauppakaupunkina ja monia muita alueen kaupunkeja vauraampana. Kaupan kehittymiseen vaikutti etenkin ympäröivä maaseutu. Zinjibar oli aikanaan osa Fadlin sulttaanikuntaa. Sulttaanikunta hallittiin alkujaan Shuqrasta, mutta pääkaupunki siirtyi Zinjibariin vuonna 1962. Sulttaanikunnan tarina päättyi kuitenkin Etelä-Jemenin itsenäistymiseen samalla vuosikymmenellä.
Terroristijärjestö al-Qaida valtasi kaupungin vuoden 2011 levottomuuksissa, opposition väitteen mukaan presidentti Ali Abdullah Saleh salli sen tarkoituksella, varoituksena. Valtausta seurasivat taistelut hallinnon joukkojen yrittäessä takaisinvaltausta. Valtaus onnistui kuitenkin vasta kesäkuussa 2012. Sisällissodan puhjettua al-Qaidan taistelijat ovat kuitenkin toistuvasti edenneet ja vetäytyneet kaupungista. Vuonna 2015 kaupungissa käytiin taisteluja myös hutheja vastaan.
Jascha Washington

Jascha Akili Washington (s. 21. kesäkuuta 1989) on yhdysvaltalainen televisio- ja elokuvanäyttelijä ja satunnainen laulaja.
Elämä ja ura

Washington syntyi Kaliforniassa ja esiintyi ensimmäisen kerran televisiossa vuonna 1997 Brooklyn South -rikossarjan jaksossa "A Reverend Runs Through It". Hän teki ensiesiintymisen elokuvissa vuotta myöhemmin Will Smithin poikana Ericinä elokuvassa Valtion vihollinen (1998). Hänen muita merkittäviä televisio- ja elokuvarooleja ovat muun muassa Drew Zackin ja Codyn viiden tähden elämää -televisiosarjassa sekä Trent Pierce elokuvassa Hamekyttä ja sen jatko-osassa. Hän on näytellyt myös tohtori Gideonin poikaa Elia televisiosarjassa Gideon's Crossing ja Jeromea elokuvassa Taikatossut" ja "Taikatossut 2 (2006). Hän vieraili myös The Bernie Mac Show -televisiosarjan jaksossa "It's A Wonderful Wife" sekä House-televisiosarjan jaksossa "Family" vuonna 2007.
Washington ei esiinny enää Hamekyttä-elokuvasarjan kolmannessa osassa Hamekyttä – pojasta polvi paranee. Hänet korvattiin näyttelijä-koomikolla Brandon T. Jackson.
Filmografiaa

Brooklyn South (1997)
Valtion vihollinen (1998)
The Wood (1999) - Mike's Brother
Hamekyttä (2000)- Trent Pierce
Tapaus Antwone Fisher (2002)
Last Holiday  (2006)
Hamekyttä 2 (2006)- Trent (cameo)
Taikatossut 2 (2006)- Jerome Jenkins
The Final (2010)
Aiheesta muualla

Jascha Washington Internet Movie Databasessa. (englanniksi)
Äimä

Wikisanakirjassa on tähän liittyvä sananselitys: .
Äimä voi viitata ainakin seuraaviin:
äimä eli äimäneula, iso särmikäs neula nahan ompeluun
Äimä, suomalainen rockyhtye
Äidit irti synnytysmasennuksesta Äimä ry on vuonna 1998 perustettu yhdistys, joka auttaa äitejä, joilla on raskausajan masennus, synnytyksen jälkeinen masennus tai harvinainen lapsivuodepsykoosi.
Sukunimi

Antti Äimä (1600-luku), kamariviskaali
Frans Äimä, ent. Emeléus (1875–1936), kielitieteilijä.
Äimärautio

| Äimärautio |
| --- | --- |
 Kaupungin kartta, jossa Äimärautio korostettuna.
Kaupunki:  Oulu
Suuralue:  Nuottasaaren suuralue
Kaupunginosa nro:  10
Väkiluku:  0  31.12.2023
Työpaikkoja:  1 351 kpl   (31.12.2016)
Osa-alueet:  Oritkari, Äimärautio
Äimäraution ravirata.
Äimärautio on Oulun kaupunginosa noin kolme kilometriä Oulun keskustan eteläpuolella Limingantien (seututie 847) ja Poikkimaantien risteyskohdassa. Kaupunginosassa ei ole laisinkaan vakituisia asukkaita.
Äimärautiolla sijaitsevat muun muassa Oulun rautatieaseman yhdistettyjen kuljetusten terminaali, Oulun ravirata, Äimäraution siirtolapuutarha sekä Äimäraution Ratsastuskeskus. Äimärautiolla sijaitsi aiemmin Oulun ensimmäinen K-Supermarket -ketjun myymälä, joka avattiin vuonna 1994 ja suljettiin 2003.
Aiheesta muualla

Kuvia tai muita tiedostoja aiheesta Äimärautio Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Jamie Hyneman

| Jamie Hyneman |
| --- | --- |
 Jamie Hyneman vuonna 2016.
Henkilötiedot
Koko nimi:  James Franklin Hyneman
Syntynyt: 25. syyskuuta 1956 (ikä 68) Marshall, Michigan, Yhdysvallat
Ammatti:  juontaja, näyttelijä, erikoistehostemies, M5 Industries -yhtiön perustaja ja omistaja
Puoliso:  Eileen Walsh
Näyttelijä
Taiteilijanimet:  ”Jamie”
Merkittävät roolit:  Myytinmurtajat
Aiheesta muualla
www.m5industries.com
IMDb 
James Franklin ”Jamie” Hyneman (s. 25. syyskuuta 1956 Marshall, Michigan, Yhdysvallat) on yhdysvaltalainen erikoistehosteasiantuntija, skeptikko ja televisiosarja Myytinmurtajien toinen juontaja. Hän on myös Myytinmurtajien jaksoissa käytetyn erikoistehosteisiin erikoistuneen M5 Industries -yrityksen perustaja.
Myytinmurtajat

Hynemanin tunnistettavia piirteitä ovat musta baretti, valkoinen kauluspaita sekä yleensä punaiset Conversen All-Starit. Nämä piirteet sekä Hynemanin mursuviikset ja honottava ääni ovat usein hänen juontajaparinsa Adam Savagen leikkimielisen vitsailun kohteena. Hän on harkitseva ja rauhallinen ja suunnittelee asiat hyvin ennen toteutusta. Hän on päinvastainen kuin impulsiivinen juontajaparinsa. Hyneman saattaa jo osia hankkiessaan ruveta kokoamaan niistä myytissä esitettyä asiaa tai esinettä, joka vielä kaiken lisäksi toimii.
Kunniatohtori ja työelämäprofessori

Lappeenrannan teknillinen yliopisto (LUT) nimesi 2017 14 uutta tekniikan ja kauppatieteiden kunniatohtoria, ja yksi heistä oli Hyneman. Hynemanin ja yliopiston välillä ei ollut ennestään mitään sidettä, vaan Hynemania kosiskeltiin yliopistoon. Vararehtori Jaana Sandströmin mukaan Hyneman sopii erittäin hyvin yliopiston trailblazer-strategiaan, ja häntä kuvattiin yrittäjämäisesti toimivaksi rohkeaksi uudisraivaajaksi. Yliopisto kehuu Hynemanin edistäneen merkittävästi tekniikan koulutusalan kiinnostavuutta tieteen ja teknologian popularisoijana. Tohtoripromootio järjestettiin Lappeenrannassa 16. kesäkuuta 2017. Jamie Hyneman aloitti 15.11.2021 Lappeenrannan teknillisessä yliopistossa osa-aikaisena työelämäprofessorina.
Hyneman on myös Twenten yliopiston kunniatohtori.
Cameorooli televisiosarjassa CSI

Hyneman on tehnyt cameoroolin CSI:n jaksossa ”The Theory of Everything” juontajaparinsa Adam Savagen kanssa.
Työhistoria

Hynemanin työhistoria on värikäs. Hänellä on esimerkiksi tutkinto venäjän kielestä ja kirjallisuudesta, ja hän puhuu täysin sujuvaa venäjää. Hän on toiminut sukeltajana, selviytymisasiantuntijana, veneen kapteenina, kielitieteilijänä, rankkurina, eläinkaupan omistajana, betonirakenteiden tarkastajana, koneistajana ja kokkina. Hän on tehnyt myös robotteja ja muita laitteita suurten yritysten televisiomainoksiin.
Kuuluisia rakennelmia

Hyneman rakensi 7 Up -koneen, jota käytettiin 7 Up -mainoksessa. Laite on telaketjuin varustettu juoma-automaatti, joka ampuu 0,33 litran juomatölkkejä. Hyneman kutsuu sitä ”Elämän ja kuoleman koneeksi”.
Hyneman on tehnyt kuuluisan radio-ohjattavan kengän Niken mainokseen.
Yksityiselämä

Hyneman on naimisissa Eileen Walshin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Jamie Hyneman Internet Movie Databasessa. (englanniksi)
Jamie Hyneman (Arkistoitu – Internet Archive) LUT - Lappeenranta University of Technology (www.lut.fi)
Myytinmurtaja Jamie Hyneman: "Tiede on jännittävää kuin vuorikiipeily" (Arkistoitu – Internet Archive) LUT - Lappeenranta University of Technology (www.lut.fi)
ČSA:n lento 540

| ČSA:n lento 540 |
| --- | --- |
 Onnettomuuskoneen kaltainen Il-62.
Yhteenveto
Päivämäärä:  20. elokuuta 1975
Onnettomuustyyppi:  maahansyöksy
Tapahtumapaikka:   Damaskos, Syyria
 :  33°31′10″N, 036°40′10″E
Lähtöpaikka:   Ruzynen lentoasema, Praha, Tšekkoslovakia
Välilaskupaikka:   Damaskoksen kansainvälinen lentoasema, Damaskos, Syyria
Määränpää:   Mehrabadin kansainvälinen lentoasema, Teheran, Iran
Kuolleita:  126
Loukkaantuneita:  2
Eloonjääneitä:  2
Lentokone
Konetyyppi:  Iljušin Il-62
Lentoyhtiö:  ČSA
Rekisteritunnus:  OK-DBF
Matkustajia:  117
Miehistöä:  11
ČSA:n lento 540 oli ČSA:n reittilento Prahasta Damaskoksen kautta Teheraniin. 20. elokuuta 1975 lennolla käytetty Iljušin Il-62 syöksyi maahan lähestyessään Damaskoksen kansainvälistä lentoasemaa. 128 koneessa olleesta 126 kuoli maahansyöksyssä. Mahdollisena syynä pidetään miehistön korkeusmittariin syöttämää väärää asetusta.
Č

Č (č) edustaa monessa kielessä affrikaattaa [ tʃ ]. Se kuuluu kaikkien Suomessa puhuttavien saamelaiskielten (inarinsaamen, koltansaamen ja pohjoissaamen) kirjaimistoon, ja itämerensuomalaisissa kielissä č esiintyy karjalassa ja vepsässä. Liettuan ja latvian kielissä č on aakkosten viides kirjain ja latinalaisin aakkosin kirjoitettavissa slaavilaisissa bosnian, kroatian, tšekin, slovakin ja sloveenin kielissä neljäs. Č:tä käytetään myös montenegron kielessä, makedonian kielessä ja serbian kielessä silloin kun niitä kirjoitetaan latinalaisin kirjaimin. Kyrillisissä aakkosissa sitä vastaa Ч.
Unicode-merkistössä ison Č:n tunnus on U+010C ja pienen č:n U+010D.
Tietokonejärjestelmissä, joissa on käytössä laajennettu suomalainen näppäimistö, hattu-c voidaan kirjoittaa seuraavanlaisilla näppäinyhdistelmillä:
Č = [alt gr]·[heittomerkki] + [shift]·[c]
č = [alt gr]·[heittomerkki] + [c].
Jimi Suomi

| Jimi Suomi> Henkilötiedot |
| --- | --- |
Syntynyt: 1. maaliskuuta 2003 (ikä 21) Espoo, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  79 kg
Seura
Seura:  KooKoo
Sarja:  SM-liiga
Pelinumero:  42
Pelaajaura
Pääsarjaura:  2021–
Aik. seurat:  TPS (SML)
Jimi Suomi (s. 1. maaliskuuta 2003 Espoo) on suomalainen jääkiekkopuolustaja, joka edustaa SM-liigajoukkue KooKoota.
Ura > Seuraura

Suomi on Espoo Bluesin kasvatti. Kaudella 2018–2019 hän oli C-nuorten SM-sarjassa joukkueensa tehokkain puolustaja tehoilla 3+11=14. Chicago Steel varasi Suomen 255. pelaajana USHL:n varaustilaisuudessa 2019. Kaudeksi 2019–2020 hän nousi suoraan Bluesin C-nuorista vakituisesti Kiekko-Espoon A-nuoriin pelaamatta otteluakaan B-nuorissa. Suomen oli tarkoitus siirtyä kaudeksi 2020–2021 hänet varanneen Chicago Steelin USHL-joukkueeseen, mutta koronaviruspandemia kuitenkin viivästytti kauden alkua ja Suomi aloitti kautensa Jokereiden U20-joukkueessa. Joukkueen kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi.
Heinäkuussa 2021 yhdysvaltalainen The Athletic-lehden toimittaja Corey Pronman nosti Suomen koko NHL:n varaustilaisuuden 2021 neljänneksi parhaaksi luistelijaksi. Yleisesti hänen arvioitiin tulevan varatuksi kolmannen kierroksen loppupuolen ja varaustilaisuuden häntäpään välillä. Suomi jäi lopulta kuitenkin ilman varausta.
Kaudeksi 2021–2022 Suomi teki kolmivuotisen juniorisopimuksen Turun Palloseuran SM-liigajoukkueen kanssa. Hän teki miesten pääsarjadebyyttinsä Mestarien liigan avauskierroksella 27. elokuuta 2021 saksalaista Fischtown Pinguinsia vastaan. Suomi merkittiin TPS:n kolmospuolustajapariin Niklas Arellin viereen. Hän sai ottelussa jääaikaa 11.08 minuuttia. SM-liigadebyyttinsä Suomi teki runkosarjan avauskierroksella 9. syyskuuta 2021 vieraissa Rauman Lukkoa vastaan. Hänet merkittiin taas TPS:n kolmospuolustajapariin Niklas Arellin viereen. Suomi sai ottelussa jääaikaa 16.37 minuuttia. Hän sai myös kakkossyöttöpisteen Tyler Steenbergenin ylivoimalla tekemään koko SM-liigakauden avausmaaliin, joka syntyi ajassa 1.32. Liigauransa avausmaalin Suomi teki 19. helmikuuta 2022 Hämeenlinnan Pallokerhoa vastaan. Marco Tuokko valitsi hänet ottelun Alumnien tähtien ykköstähdeksi. Kaikkiaan Suomi pelasi tulokaskautensa aikana 30 runkosarjaottelua tehopistein 1+5=6 ja yhden playoff-ottelun ilman tehopisteitä. Hän voitti kauden päätteeksi SM-hopeaa. Mestarien liigassa Suomi pelasi viisi ottelua tehden yhden syöttöpisteen. Hän pelasi osan kaudestaan vielä myös TPS:n U20-joukkueessa. Suomi valittiin U20 SM-sarjan lokakuun kuukauden pelaajaksi. Hän voitti kauden päätteeksi SM-pronssia.
Suomi ei onnistunut kaudella 2022–2023 tekemään vielä läpimurtoa SM-liigaan, jossa hän pelasi 21 runkosarjaottelua tehopistein 1+2=3. Mestarien liigassa Suomi pelasi viisi ottelua ilman tehopisteitä. Hän pelasi kauden aikana myös hyökkääjänä TPS:n kokoonpanossa ollessa vajetta. Hän pelasi osan kaudestaan myös seuran U20-joukkueessa, jossa Suomi voitti SM-pronssia.
Keväällä 2023 Suomen todettiin sairastuneen kivessyöpään. Leikkauksen ja sytostaattihoitojen jälkeen hän palasi pelaamaan TPS:n joukkueeseen syyskuussa 2023. Hän pelasi kaudella 2023–2024 kahta vaille kaikki runkosarjaottelut eli 58, ja teki niissä neljä maalia ja yhteensä 12 tehopistettä.
Kaudeksi 2024–2025 Suomi siirtyi kaksivuotisella sopimuksella KooKoohon.
Ura > Maajoukkueura

Suomi pelasi alle 20-vuotiaiden MM-kilpailuissa vuonna 2023 ja alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Suomi on pelannut 15 nuorten ja 30 poikien maaottelua.
Pelityyli

TPS:n pelaajakoordinaattori Tomi Kallion mukaan Suomi on erittäin lupaava ja moderni puolustaja, jonka vahvuuksia ovat luistelutaito sekä kiekollinen pelaaminen. Suomen alle 18-vuotiaiden maajoukkueen valmennusryhmä luonnehti hänestä seuraavasti valitessaan Suomea U20 SM-sarjan lokakuun 2021 kuukauden pelaajaksi:
»Jimi on loistava hyökkäyksien käynnistäjä ja kiekottomana hyvä tukemaan hyökkäyksiä. Loistavan liikkeen ansiosta hän on myös hyvä uhka hyökkäysalueella, hän pystyy pelaamaan koko kentän alueella.»
Jeffrey Ashby

| Jeffrey Shears "Bones" Ashby |
| --- | --- |

Henkilötiedot
Syntynyt: 16. kesäkuuta 1954 (ikä 70) Dallas, Teksas
Kansalaisuus:  yhdysvaltalainen
Ammatti:  koelentäjä
Ura
Tyyppi:  NASA astronautti
Sotilasarvo:  kapteeni, USN
Aika avaruudessa:  27 pv 16 h 19 min.
Lennot

:  STS-93
 
:  STS-100
 
:  STS-112
 
Jeffrey Shears "Bones" Ashby (s. 16. kesäkuuta 1954) on toiminut Yhdysvaltain laivaston lentäjänä ja astronauttina, hän oli mukana kolmella sukkula lennolla. Hän siirtyi eläkkeelle Yhdysvaltain laivastosta kapteenin arvonimellä.
Jeff on kotoisin Evergreenistä, Coloradosta. Valmistuttuaan Evergreen High Schoolista vuonna 1972 hän jatkoi opiskeluaan Idahon yliopistossa, jossa hän suoritti korkeakoulututkinnon konetekniikassa vuonna 1976. Hän  suoritti tutkinnon lentokonetekniikassa Tennesseen yliopistossa vuonna 1993.
Laivaston lentäjä

Vuonna 1986 Ashby valmistui koelentäjäksi Navy Fighter Weapons School -koulusta (Top Gun) ja Naval Test Pilot School -koulusta. Hän osallistui myös F/A-18 Hornet koneiden kehitykseen. Ashby osallistui taistelutehtäviin samalla konetyypillä molempiin Persianlahden sotiin kuten myös sotatoimiin Somaliassa. Asbyllä oli komennossaan lentolaivue USS Abraham Lincolnilla vuonna 1994, hänen laivueensa oli tunnustettu parhaaksi F/A-18 laivueeksi Yhdysvaltain laivastossa.[lähde? ] Hänelle kertyi kaikkiaan yli 7 000 lentotuntia ja suoritti yli 1 000 lentotukialuslaskeutumista urallaan.
Astronautti

Joulukuussa 1994 hänet valittiin NASAn astronauttiohjelmaan ollessaan 40-vuotias. Hän oli lentäjänä sukkulalennoilla STS-93 (kesäkuussa 1999) ja STS-100 (huhtikuussa 2001), hän oli myös komentajana lennolla STS-112 (lokakuussa 2002).
Ensimmäisellä sukkulalennollaan (Columbia) he kuljettivat Chandra-avaruusteleskoopin kiertoradalle, jolla oli ensimmäistä kertaa naiskomentaja Eileen Collins. Seuraavat kaksi lentoa Endeavourilla ja Atlantiksella olivat kuudes ja yhdeksäs kokoonpanolento Kansainväliselle avaruusasemalle. Uransa aika hän on lentänyt kaikkiaan n. 15 miljoonaa kilometriä, 436 kertaa maapallon ympäri kiertoradalla ja viettänyt yli 660 tuntia avaruudessa.
Aiheesta muualla

NASA Biography -  Jeffrey S. Ashby (Captain, USN, Ret.)
Spacefacts.de - biography of Jeffrey Ashby
University of Idaho - Alumni Hall of Fame - 2000 (Arkistoitu – Internet Archive) - Jeffrey Ashby - class of '76